b'\n_START_ARTICLE_\nAbebe Bikila\n_START_SECTION_\nOlimpijske pobjede i nastupi\n_START_PARAGRAPH_\nAbebe Bikila je postao nacionalni junak nakon pobjede u maratonu na Olimpijskim igrama u Rimu 1960, postaviv\xc5\xa1i ujedno i svjetski rekord u maratonu u vremenu 2 sata, 15 minuta i 16.2 sekundi._NEWLINE_Po drugi puta je triumfirao na Igrama u Tokiju 1964. Iako je svega 6 tjedana prije Igara imao operaciju slijepog crijeva, ipak je pobijedio ponovno sa novim svjetskim rekordom u vremenu 2 sata, 12 minuta i 11,2 sekundi._NEWLINE_Bikila je nastupio i na tre\xc4\x87im Igrama za redom, i to na Igrama u Meksiku 1968 ali vi\xc5\xa1e nije bio u pobjedni\xc4\x8dkoj formi te je odustao nakon 17 kilometara.\n_START_SECTION_\nNakon karijere\n_START_PARAGRAPH_\nNa\xc5\xbealost, Bikila nije dugo u\xc5\xbeivao u svom zaslu\xc5\xbeenom statusu sportske legende i nacionalnog heroja u Etiopiji. Do\xc5\xbeivio je prometnu nesre\xc4\x87u 1969. godine nakon koje je ostao paraliziran od pojasa na dolje. Nekoliko godina kasnije je od komplikacija uzrokovanih tom ozljedom i umro._NEWLINE_U njegovu \xc4\x8dast je stadion u glavnom gradu Etiopije, Adis Abebi, nazvan njegovim imenom.'